cyanic-selkie/wikianc huggingface dataset:
কাহতানি আরব
ঐতিহাসিকভাবে কাহতানিদেরকে বিশুদ্ধ আরব হিসেবে বিবেচনা করা হয়। অন্যদিকে আদনানি আরবদের বলা হয় “আরবায়িত আরব” যারা আদনানের বংশধর। কাহতানিরা দুইটি উপগোষ্ঠীতে বিভক্ত। এগুলো হল হিমিয়ার ও কাহলান। হিমিয়ার শাখা হিমিয়ারি ও কাহলান শাখা কাহলানি বলে পরিচিত।
আল-হাইমাহ আল-ওলিয়া
আল-হাইমাহ আল-ওলিয়া ( الحيمة العليا  ) হল একটি উপ-জেলা যা ইয়েমেনের  তাইজ গভর্নরেটের আত-তাইজিয়া জেলায় অবস্থিত। অবস্থিত। ২০০৪ সালের আদমশুমারি অনুসারে আল-হাইমাহ আল-ওলিয়ার জনসংখ্যা ৯৪৫৬ জন।
আটগড়
আটগড় (Athagad) ভারতের ওড়িশা রাজ্যের কটক জেলার একটি শহর।
জনসংখ্যার উপাত্ত
ভারতের ২০০১ সালের আদমশুমারি অনুসারে আটগড় শহরের জনসংখ্যা হল ১৫,৮৫০ জন। এর মধ্যে পুরুষ ৫১% এবং নারী ৪৯%।
এখানে সাক্ষরতার হার ৭২%। পুরুষদের মধ্যে সাক্ষরতার হার ৭৮% এবং নারীদের মধ্যে এই হার ৬৫%। সারা ভারতের সাক্ষরতার হার ৫৯.৫%, তার চাইতে আটগড় এর সাক্ষরতার হার বেশি।
এই শহরের জনসংখ্যার ১১% হল ৬ বছর বা তার কম বয়সী।
তথ্যসূত্র
পা
শ্রীশ্রী মাধব থান
শ্রীশ্রী মাধব থান আসাম-এর একটি ধর্মস্থান। এটি নগাওঁ জেলা-এর কামপুর শহর থেকে প্রায় ১২ কি.মি. দক্ষিণে মাধবপারা পাহাড়ের কাছে লাংপি (কার্বি), চীনা বা বরাপানী নদীর পারে অবস্থিত। কিংবদন্তিমতে এই স্থানে শ্রীকৃষ্ণ (মাধব) এবং অর্জুনে এবার জিরণি নিয়েছিল। এই থান প্রকৃততে চারিটি থানের কেন্দ্র - মাধব থান, বিষ্ণু থান, গণেশ থান এবং শিব থান। কামপুর-বৈঠালাংছ' সংযোগী গড়কাপ্তানী পথের মাধ্যমে থান পর্যন্ত যাতায়াতর সুবিধা আছে।
ইতিহাস
ইতিহাস অনুসারে মহাভারতত উল্লেখায় কুরুক্ষেত্র যুদ্ধ-এর পর পঞ্চ-পাণ্ডবে অশ্বমেধ যজ্ঞ করে নিজেদের ক্ষমতা প্রতিপন্ন করতে যজ্ঞের ঘোড়া ছেড়েছিলেন। সেই যজ্ঞের ঘোড়া এসে প্রমীলা রাজ্যে প্রবেশ করায়, প্রমীলা রাজ্যের রানী প্রমীলা ঘোড়া আবদ্ধ করেছিলেন। ফলে অর্জুন ঘোড়া ছেড়ে দিতে বলায় রানী প্রমীলা অরাজি হন। এবং কোনোভাবেই ঘোড়া আনতে না পেরে অর্জুন তাঁর সখা মাধবে(কৃষ্ণ)র পরামর্শমত মাধব নিজে এসে প্রমীলা রাজ্যের পূর্ব প্রান্তে থাকা বরপানী নদীর পারের পাহাড়ে বসে দুয়ারে যুদ্ধের মীমাংসা করে দিয়ে, প্রমীলা-অর্জুনের মিলন ঘটিয়ে যুদ্ধের ঘোড়া উন্মুক্ত করেছিলেন। মাধব এসে যে স্থানে বিশ্রাম নিয়ে প্রমীলা-অর্জুনের বিবাদের মীমাংসা করে দুজনের মিলন ঘটিয়েছিলেন সেই স্থান পরবর্তীকালে মাধব থান এবং পাহাড়টি মাধব পাহাড় হয় বলে জনশ্রুতি আছে। অন্য এক কিংবদন্তি মতে, সত্যযুগে অগস্ত্য মুনি দক্ষিণাপথে এবং সমসাময়িক “বিদেঘ্ মাধব” পূর্ব দিকে হিন্দুধর্ম প্রচার করেছিলেন। বিদেঘ্ মাধব এসে পূর্বদেশের চীন বা বরপানী নদীর পারে যে পাহাড়ে আশ্রম করে আর্য্যধর্ম প্রসারে মনোনিবেশ করেছিলেন সেই স্থানই পরে মাধব পারা নামে পরিচিত হয়।
বর্তমানের লংকা অঞ্চলটিকে ডিমাছা কাছাড়িরা “ডেমব্রা” বা “ডেমেরা” বলে। এই ডেমেরা অঞ্চলে রাজত্ব করা “বরাহু বিষ্ণু”র সেবক মহামানিক্য বা মহামানিফা রাজা উত্তর-পূর্ব ভারত-এর সংযোগী “ব্যাপক অসমীয়া ভাষা”য় বাল্মিকীর সংস্কৃত “রামায়ণ”টি মাধব কন্দলীর দ্বারা অনুবাদ করিয়েছিলেন। এই মাধব পাহাড়ের নিম্নে আশ্রম করে তিনি রামায়ণের অনুবাদ করেছিলেন বলেও জনশ্রুতি আছে।
নজরুল স্মৃতিকেন্দ্র
নজরুল স্মৃতিকেন্দ্র ময়মনসিংহের ত্রিশাল উপজেলায় অবস্থিত কাজী নজরুল ইসলামের স্মৃতিবিজড়িত একটি জাদুঘর।
অবস্থান
ত্রিশালের দুইটি স্থানে নজরুল স্মৃতিকেন্দ্র গড়ে তোলা হয়েছে। একটির অবস্থান ত্রিশালের বইলর ইউনিয়নের কাজীর শিমলা গ্রামের দারোগা বাড়িতে, অন্যটির অবস্থান ত্রিশালের নামাপাড়া'র বিচুতিয়া বেপারী বাড়িতে। সংস্কৃতি মন্ত্রণালয়ের উদ্যোগে নজরুল স্মৃতিকেন্দ্র দুটি প্রতিষ্ঠিত হয়।
হিন্দ নওফাল
হিন্দ নওফাল (هند نوفل, ১৮৬০–১৯২০) ছিলেন একজন লেবাননের অ্যান্টিওক গ্রিক সনাতনপন্থী সাংবাদিক এবং নারীবাদী লেখক। তিনি ছিলেন আরব বিশ্বের ও বিস্তৃত মধ্যপ্রাচ্য এবং উত্তর আফ্রিকা অঞ্চলের প্রথম নারী যিনি একটি মহিলা পত্রিকা প্রকাশ করেন এবং নারীবাদের প্রাথমিক প্রবর্তক।
প্রাথমিক জীবন
হিন্দ নওফালের জন্ম আধুনিক লেবাননের ত্রিপোলিতে। তার মা, মরিয়ম আল-নাহাস বৈরুত এ জন্মগ্রহণ করেছিলেন। নাহাস বিয়ের আগে বৈরুতে সেসময়ের নাগরিক অস্থিরতা এবং অর্থনৈতিক হতাশার মাঝে বড় হয়েছিলেন। তিনি মাত্র ১৬ বছর বয়সে তার থেকে ১০ বছরের বড় নওফালের বাবা নাসিমকে বিয়ে করেছিলেন। নাসিম নওফাল ত্রিপোলির গ্রিক সনাতনপন্থী পরিবারের একজন ছিলেন এবং নওফালকে খ্রিষ্টান হিসেবে গড়ে তোলেন।
নাওয়াল বৈরুত এর মিশন স্কুলে পড়াশোনা করেন। হিন্দের পরিবার উসমানীয় সিরিয়ায় উসমানীয় প্রহরতা থেকে পালিয়ে ১৮৭০ এর দশকে আলেকজান্দ্রিয়ায় বসতি স্থাপন করে, যেখানে হিন্দ একটি কনভেনেন্ট স্কুলে পড়াশোনা করেন। খেদিভ ইসমাইল পাশা এর শাসনামলে, মিশর প্রকাশনায় তার একচেটিয়া নীতি পরিত্যাগ করেছিল এবং ১৮৮২ সালে মিশরের ব্রিটিশ দখল এর সময় থেকে প্রেসে তার সেন্সরশিপও সীমিত করে দিয়েছিল। উচ্চশ্রেণীর সাহিত্যে নিম্নবিত্ত এবং মধ্যবিত্তরা বিনিয়োগ করতে শুরু করলে, ছাপাখানার সংখ্যা বৃদ্ধি পেয়েছিল এবং একইভাবে সাহিত্য সামগ্রীর প্রচলনও বৃদ্ধি পেয়েছিল।
হিন্দ নওফাল সেই সময় অনন্যা ছিলেন যে তিনি এমন একটি পরিবার থেকে এসেছিল যেখানে তার মা এবং বাবা উভয়ই লেখক ছিলেন। হিন্দির মা মরিয়ম পূর্ব ও পশ্চিমা মহিলাদের জীবনীভিত্তিক অভিধান, ম'রিদ আল-হাসনা ফি তারাজিম মাশারহির আল-নিসা'' (মহিলা সেলিব্রিটিদের জীবনীর জন্য সুন্দর মহিলার প্রদর্শন) লিখেছিলেন। তিনি এটি ইসমাইলের তৃতীয় স্ত্রী রাজকুমারী চেশমত হানিমকে উৎসর্গ করেছিলেন, যিনি এর পৃষ্ঠপোষক ছিলেন। হিন্দির বাবা এবং চাচা মিশর সরকারের সাংবাদিক এবং অনুবাদক হিসাবে কাজ করেছিলেন। পরে তার বাবা হিন্দের ম্যাগাজিনের অফিস পরিচালনা করেন যেখানে তার বোন সারাও সাহায্য করে।
আল ফাতাত
নওফাল ১৮৯২ সালের ২০ নভেম্বর তার পত্রিকা আল ফাতাত (দ্য ইয়ং ওম্যান) শুরু করেছিলেন, এমন সময়ে যখন সংবাদপত্র এবং বৈজ্ঞানিক জার্নালের সংখ্যা ক্রমবর্ধমান ছিল এবং মহিলা পাঠক সংখ্যাও বৃদ্ধি পেয়েছিল।
কৈয়ারবিল ইউনিয়ন
কৈয়ারবিল ইউনিয়ন নামে বাংলাদেশে মোট ২টি ইউনিয়ন রয়েছে। যথা:
বাংলাদেশ নৌবাহিনীর ঐতিহাসিক জাহাজের তালিকা
এটি বাংলাদেশ নৌবাহিনীর ১৯৭১ সাল থেকে সকল অবসরপ্রাপ্ত ও ক্ষতিগ্রস্ত হয়ে অপসারিত জাহাজের তালিকা।
বাংলাদেশ নৌবাহিনীর জাহাজের নামের পূর্বে "বানৌজা" উপসর্গ ব্যবহার করা হয় যার পূর্ণরূপ "বাংলাদেশ নৌবাহিনী জাহাজ"।
চন্দ্রশেখর মহাদেব মন্দির
চন্দ্রশেখর মহাদেব মন্দির ভারতের ওড়িশা রাজ্যের রাজধানী ভুবনেশ্বরের পটিয়া গ্রামে অবস্থিত একটি শিব মন্দির। এর অধিষ্টিত দেবতা হলো একটি চক্রাকার যৌনি পীঠস্থ শিবলিঙ্গ। মন্দিরটি একটি ব্যক্তিগত সম্পত্তি কিন্তু একই সময়ে বহু মানুষ দ্বারা স্থাপিত।
বিবরণ
আনুমানিক আঠারো শতকে মন্দিরটির স্থাপনের কাজের পরিসমাপ্তি ঘটে। স্থাপত্য বৈশিষ্ট্য এবং ভবন নির্মাণের উপকরণ থেকে এই ধারণা উদ্ভূত। মন্দিরটির সাথে প্রচুর সাংস্কৃতিক তাৎপর্য যুক্ত রয়েছে। এখানে বেদোসা ও সংক্রান্তীর মতো ধর্মীয় অনুষ্ঠানাদী পালিত হয়। পটিয়া গ্রাম মঙ্গলিক ট্রাস্ট বোর্ডও এই মন্দিরটির সাথে যুক্ত।
পরিবেষ্টন
উত্তর এবং দক্ষিণে আবাসিক ভবন, পশ্চিমে চারণভূমি এবং পূর্বে একটি কংক্রিটের সভাকক্ষ দ্বারা মন্দিরটির চতুর্পাশ্ব পরিবেষ্টিত।
স্থাপত্য বৈশিষ্ট্য
মন্দিরটিতে একটি চূড়া (গোপুরম) এবং চূড়ার সামনে একটি সিমেন্টের তৈরি কংক্রিটের সভাকক্ষ রয়েছে যেটি জগমোহন হিসেবে ব্যবহৃত হয়। উর্ধমুখে, চূড়াটিতে পীঠের ক্রম হচ্ছে বাদা, গণ্ডী এবং মস্তক, যা নিম্ন হতে শীর্ষ পর্যন্ত উচ্চতায় ৪.৮০ মিটার। মন্দিরের বাদার উচ্চতার পরিমাপ ১.৭৫ মিটার। গণ্ডির পরিমাপ ১.৫৫ মিটার এবং মস্তকের উচ্চতার পরিমাপ ১.৫০ মিটার। মন্দিরের কপাটবন্ধক একটি আলংকারিক নিদর্শন। এদের পরিমাপ হলো ১.২০ মিটার × ০.৫১ মিটার। ভবন তৈরীতে ব্যবহৃত হয়েছে ললচে কর্দম মৃত্তিকা। এতে নির্মাণ কৌশল হিসাবে ব্যবহৃত হয়েছে সিমেন্ট প্লাস্টারের সাথে এ্যাশলার চাদোয়া পদ্ধতি এবং এখানে কলিঙ্গ স্থাপত্য শৈলী রয়েছে।
ক্রেগ আরভিন
ক্রেগ রিচার্ড আরভিন (জন্ম: ১৯ আগস্ট, ১৯৮৫) হারারে এলাকায় জন্মগ্রহণকারী জিম্বাবুয়ের ক্রিকেটার। জিম্বাবুয়ে দলের অন্যতম ক্রিকেটার ও বামহাতি ব্যাটসম্যান ক্রেগ আরভিন ঘরোয়া ক্রিকেটেও সমানে দক্ষতা প্রদর্শন করেছেন। প্রথম-শ্রেণীর ক্রিকেটে মিডল্যান্ডস ক্রিকেট দলে খেলেছেন। অভিষেক মৌসুমেই সাউদার্ন রক্স দলে ব্যাটিং গড়ে শীর্ষস্থানে ছিলেন। তার ভাই শন আরভিনও জিম্বাবুয়ে ক্রিকেট দলে খেলেছেন।
ফেব্রুয়ারি, ২০১০ সালে জিম্বাবুয়ের ঘরোয়া ক্রিকেটে সাউদার্ন রক্স দলের সাথে চুক্তিবদ্ধ হন। উদ্বোধনী খেলাতেই মিড ওয়েস্ট রাইনোজ দলের বিপক্ষে শতরান করেন যা তার প্রথম-শ্রেণীর ক্রিকেটে সর্বাধিক সংগ্রহ। সীমিত ওভারের ক্রিকেটে তার ব্যাটিং গড় পঞ্চাশের অধিক।
লতিফুর রহমান (রাজনীতিবিদ)
লতিফুর রহমান বাংলাদেশের চাঁপাইনবাবগঞ্জ জেলার একজন রাজনীতিবিদ। তিনি বাংলাদেশের একজন নির্বাচিত সংসদ সদস্য হিসেবেও দায়ীত্ব পালন করেন। তিনি জামায়াত ইসলামী বাংলাদেশ এর একজন রাজনৈতিক নেতা।
প্রাথমিক জীবন
লতিফুর রহমান বাংলাদেশের চাঁপাইনবাবগঞ্জ জেলায় জন্মগ্রহণ করেন।
রাজনৈতিক জীবন
লতিফুর রহমান চাঁপাইনবাবগঞ্জ জেলা বাংলাদেশ জামায়াতে ইসলামীর সাবেক নায়েবে আমীর। তিনি ১৯৮৬ সালের তৃতীয় জাতীয় সংসদ নির্বাচনে জামায়াতে ইসলামীর মনোনয়ন নিয়ে চাঁপাইনবাবগঞ্জ-৩ (চাঁপাইনবাবগঞ্জ সদর উপজেলা) আসন থেকে প্রথম সংসদ সদস্য নির্বাচিত হয়েছিলেন। এর পর ১৯৯১ সালের পঞ্চম জাতীয় সংসদ নির্বাচনে জামায়াতে ইসলামীর প্রার্থী হিসেবে একই আসন থেকে দ্বিতীয়বার সংসদ সদস্য নির্বাচিত হয়েছিলেন।
তিনি ১২ জুন ১৯৯৬ সালের সপ্তম জাতীয় নির্বাচনে জামায়াতে ইসলামীর মনোনয়নে, ২০০১ সালের অষ্টম জাতীয় নির্বাচনে স্বতন্ত্র ভাবে ও ২০০৮ সালের নবম জাতীয় নির্বাচনে জামায়াতে ইসলামীর মনোনয়নে অংশ নিয়ে পরাজিত হয়েছিলেন।
গ্রেফতার
হত্যাসহ ৫টি নাশকতার অভিযোগের মামলায় গ্রেপ্তার হয়ে তিনি কারাগারে আছেন।
আঠমল্লিক
আঠমল্লিক (Athmallik) ভারতের ওড়িশা রাজ্যের অনুগুল জেলার একটি শহর।
জনসংখ্যার উপাত্ত
ভারতের ২০০১ সালের আদমশুমারি অনুসারে আঠমল্লিক শহরের জনসংখ্যা হল ১১,৩৮৩ জন। এর মধ্যে পুরুষ ৫২% এবং নারী ৪৮%।
এখানে সাক্ষরতার হার ৬৫%। পুরুষদের মধ্যে সাক্ষরতার হার ৭৪% এবং নারীদের মধ্যে এই হার ৫৪%। সারা ভারতের সাক্ষরতার হার ৫৯.৫%, তার চাইতে আঠমল্লিক এর সাক্ষরতার হার বেশি।
এই শহরের জনসংখ্যার ১৩% হল ৬ বছর বা তার কম বয়সী।
সোটাস: দ্য সিরিজ
সোটাস দ্য সিরিজ (SOTUS: The Series, พี่ว้ากตัวร้ายกับนายปีหนึ่ง) হলো ২০১৬ সালে থাই ভাষায় নির্মিত একটি ধারাবাহিক সমপ্রেমী নাটক। এটি মূলত থাইল্যান্ডে সম্প্রচারিত হয়। প্রসঙ্গত থাইল্যান্ডে Seniority Order Tradition Unity Spirit (জ্যেষ্ঠতা আদেশ ঐতিহ্য একতা উদ্দীপনা) কে সংক্ষেপে SOTUS বলা হয়। বিটার সুইটের লেখা অনলাইন উপন্যাস "SOTUS พี่ว้ากตัวร้ายกับนายปีหนึ่ง" অবলম্বনে এর কাহিনী চিত্রিত হয়োছে।
প্রথম ৮টি পর্ব ২০ আগস্ট, ২০১৬ থেকে ৮ অক্টোবর ২০১৬ তারিখের মধ্যে সম্প্রচারিত হয়। থাই রাজা ভূমিবল অদুল্যদের শাসনামল শেষ হওয়ায় পরবর্তী ত্রিশ কার্যদিবস পর্যন্ত ধারাবাহিকটি সম্প্রচারের না করার নির্দেশপ্রাপ্ত হয়। পরবর্তী ৮টি পর্ব ১৯ নভেম্বর ২০১৬ থেকে সম্প্রচার শুরু হয়। ৩ ডিসেম্বর ২০১৬ তারিখে শেষ সম্প্রচারের তারিখ নির্ধারিত হলেও নিষেধাজ্ঞার ফলে বিলম্বিত হয় এবং ১৪ জানুয়ারি ২০১৭ তারিখে এর সম্প্রচার শেষ হয়।
ভোটিং বুথ
একটি ভোটিং বুথ বা পোলিং বুথ (ব্রিটিশ ইংরেজিতে) হলো একটি ভোট কেন্দ্রের একটি কক্ষ বা কেবিন যেখানে ভোটাররা ব্যালটের গোপনীয়তা রক্ষার জন্য ব্যক্তিগতভাবে তাদের ভোট দিতে সক্ষম হন। সাধারণত ভোটিং বুথের প্রবেশপথ হল একটি প্রত্যাহারযোগ্য পর্দা। সাধারনত ভোটারদের সহায়তার প্রয়োজন ব্যতীত ভোটিং বুথে প্রবেশাধিকার একজন একক ব্যক্তির জন্য সীমাবদ্ধ থাকে। বুথগুলি সমস্ত রাষ্ট্রে নয় তবে কিছু, যেমন অন্যরা এক ধরনের মেইলিং ব্যবহার করে।
ভোটিং মেশিন সাধারণত অন্যদের দৃষ্টিভঙ্গি থেকে ভোটারদের অস্পষ্ট করার জন্য একটি ভোটিং বুথ বা গোপনীয়তা কভারের অন্য কোনও রূপ ব্যবহার করে।
সুরুপিকা হাগেমারু
সুরুপিকা হাগেমারু (つるピカハゲ丸) (অথবা সাধারণভাবে শুধুমাত্র হাগেমারু নামে পরিচিত) হলো জাপানি মাঙ্গা সিরিজ, যা শিনবো নমুরা দ্বারা রচিত এবং চিত্রিত। এই মাঙ্গা সিরিজটি শোগাকুকানের ম্যাগাজিনটি করোকরো কমিকে ১৯৮৫ থেকে ১৯৯৫ সাল পর্যন্ত প্রকাশিত হয়েছিল। এই সিরিজে হাগেমারু নামের এক ছোট বাচ্চার গল্প উপস্থাপন করা হয়েছে, যেখানে অর্থ সাশ্রয়ের জন্য তার চিন্তাধারা বর্ণনা করা হয়েছে।
১৯৮৭ সালে সুরুপিকা হাগেমারু শিশুদের মাঙ্গা বিভাগে শোগাকুকান মাঙ্গা পুরস্কার জয়লাভ করেছিল। খুব অল্পসময়েই এই মাঙ্গা সিরিজটি পুরো জাপানে জনপ্রিয়তা অর্জন করেছিল। এর জনপ্রিয়তার কারণে, ১৯৮৮ সালে শিন-ই এনিমেশন অ্যানিমে অভিযোজনের মাধ্যমে একটি কার্টুন নির্মাণ প্রযোজনা করেছিল। এটি হিরোশি সাসাগাওয়া দ্বারা পরিচালিত হয়েছিল এবং ১৯৮৮ সালের ৩রা মার্চ হতে ১৯৮৯ সালের ৬ই অক্টোবর তারিখ পর্যন্ত টিভি আসাহিতে প্রচার করা হয়েছিল। টেলিভিশনে প্রচারিত ৫৮টি পর্বের কার্টুনটিও খুব অল্প সময়ের মধ্যেই জনপ্রিয় হয়ে ওঠে এবং এর জনপ্রিয়তার কারণে, ১৯৯১ সালে নিন্টেন্ডো এন্টারটেইনমেন্ট সিস্টেম একটি গেমও তৈরি করেছিল। সেই থেকে, সুরুপিকা হাগেমারু বিশ্বজুড়ে প্রচারিত হয়ে আসছে, ভারতে পোগো সর্বপ্রথম এই কার্টুনটি প্রচার করেছে এবং এটি ২০২০ সালের ১০ই এপ্রিল থেকে পুনরায় হাঙ্গামা টিভিতে সম্প্রচারিত হচ্ছে। মালয়েশিয়ায় অ্যাস্ট্রো সেরিয়ায় এটি প্রচারিত হয়েছে। এর কার্টুন সংস্করণের ইংরেজি নাম হচ্ছে হাগেমারু দ্য বল্ড ওয়ান।
রেণু চক্রবর্তী
রেনু চক্রবর্তী(১৯১৭ - ১৯৯৪) ছিলেন কমিউনিস্ট পার্টির কর্মী, বিশিষ্ট ভারতীয় সংসদ সদস্য ও শিক্ষাবিদ।
জীবনের প্রথমার্ধ
১৯১৭ সালের ২১ অক্টোবর কলকাতায় সাধন চন্দ্র ও ব্রহ্মকুমারী রায়ের এক সুপরিচিত ব্রাহ্ম পরিবারে জন্মগ্রহণ, তিনি কলকাতার লোরেটো হাউস এবং ভিক্টোরিয়া ইনস্টিটিউশন এবং কেমব্রিজের নিউনহাম কলেজে পড়াশোনা করেছিলেন । কলকাতায় অনার্স নিয়ে স্নাতক পাস করার পরে তিনি কেমব্রিজের ইংরেজি সাহিত্যে একটি ট্রিপো অর্জন করেছিলেন।
তিনি ডাঃ বিধান চন্দ্র রায়ের এক ভাগ্নী এবং তাঁর দ্বারা রাজনৈতিক বিষয়ে আগ্রহী হওয়ার জন্য অনুপ্রাণিত হয়েছিলেন। ১৯৩৮ সালে তিনি উল্লেখযোগ্য ব্রিটিশ কমিউনিস্ট রজনী পাম দত্তের সংস্পর্শে আসেন এবং গ্রেট ব্রিটেনের কমিউনিস্ট পার্টিতে যোগ দেন। একই বছর ভারতে ফিরে আসার পরে তিনি ভারতের অবৈধ কমিউনিস্ট পার্টির সদস্যপদ অর্জন করেন এবং সক্রিয় বাম রাজনীতিতে ডুবে যান।
বিবাহ এবং রাজনীতি
তিনি ১৯৪২ সালে বিশিষ্ট সাংবাদিক নিখিল চক্রবর্তীকে বিয়ে করেছিলেন। চল্লিশের দশকের গোড়ার দিকে তিনি কলকাতা বিশ্ববিদ্যালয়ে ইংরেজি সাহিত্যের পাঠদান করেছিলেন। রানী মিত্র দাশগুপ্ত ও মানিকুন্তলা সেনের পাশাপাশি তিনি মহিলা আত্মরক্ষা সমিতি গঠনে গুরুত্বপূর্ণ ভূমিকা পালন করেছিলেন। এর পরবর্তীতে তেভাগা আন্দোলনে অংশ নিয়েছিল। নিঃস্ব নারীদের সহায়তার জন্য তিনি তাঁর মায়ের সাথে নারী সেবা সংঘে জড়িত ছিলেন। ১৯৪৮ সালে, যখন ভারতের কমিউনিস্ট পার্টি অবৈধ ঘোষণা করা হয়েছিল, তখন তিনি আত্মগোপনে চলে যান।
তিনি ১৯৫২ এবং ১৯৫৭ সালে বসিরহাট থেকে, এবং ১৯৬২ সালে ব্যারাকপুর থেকে লোকসভায় নির্বাচিত হয়েছিলেন। ১৯৬৪ সালে সিপিআই বিভক্ত হওয়ার পরে, তিনি পুরানো সংস্থার সাথে থাকার সিদ্ধান্ত নিয়েছিলেন, এবং ১৯৬৭ ও ১৯৭১ সালের পরপর দুটি নির্বাচনে তিনি একই নির্বাচনী এলাকা থেকে ভারতের কমিউনিস্ট পার্টির (মার্কসবাদী) মোঃ ইসমাইলের কাছে পরাজিত হয়েছিলেন।
প্রায় চার দশকের রাজনৈতিক জীবনে তিনি শ্রমিক আন্দোলনে সক্রিয় ছিলেন, অনেক ধর্মঘট করেছিলেন এবং তাকে অসংখ্যবার কারাগারে যেতে হয়েছিল। তিনি মহিলা আন্দোলনে প্রাণবন্ত অবদান রাখেন। তিনি বহু সংস্থার নির্বাহী কমিটিতে ছিলেন।
বহুরূপী (নাট্যদল)
শুরুর দিনগুলি
ভারতীয় গণনাট্য সংঘের ভাঙার পর, শম্ভু মিত্র, বিজন ভট্টাচার্যের মত বিশিষ্ট বাংলা থিয়েটার ব্যক্তিত্ব ১৯৪৮ সালে বহুরূপী তৈরি করেন। একটি যৌগিক নাটক আঙ্গিকের জন্য দলটি নজরে আসে। এই সময়টি বহুরূপীর জন্য  একটি সংগ্রামের সময় ছিল। ১৯৫০ এবং ১৯৫৮ সালের মধ্যে  তারা একাধিক গুরুত্বপূর্ণ নাটক পরিচালনা করেন। ১৯৫১ সালে তারা মঞ্চস্থ করেন রবীন্দ্রনাথ ঠাকুরের 'চার অধ্যায়'। ১৯৫৮ সালে তারা রবীন্দ্রনাথের আর একটি সৃষ্টি রক্তকরবী মঞ্চস্থ করেন। পুতুলখেলায়(১৯৫৮), যেটি ইবসেন ডল'স হাউসের রূপায়ন ছিল তাতে বহুরূপী একটি  সংবেদনশীল সমসাময়িক বিষয় সাহসী পদ্ধতিতে স্পর্শ করেন।
হার্ভার্ড বিজনেস স্কুল
হার্ভার্ড বিজনেস স্কুল (Harvard Business School বা HBS) হলো ম্যাসাচুসেটসের বোস্টনে অবস্থিত হার্ভার্ড বিশ্ববিদ্যালয়ের অধীনস্থ একটি বেসরকারী স্নাতক বাণিজ্য বিদ্যালয়।  বিশ্বের অন্যতম প্রধান বাণিজ্য বিদ্যালয়ের মধ্যে এটি দীর্ঘদিন তার অবস্থান ধরে রেখেছে।  হার্ভার্ড বিজনেস স্কুল একটি পূর্ণ-সময় বাণিজ্য স্নাতকোত্তর কর্মসূচি, ব্যবস্থাপনা-সম্পর্কিত ডক্টরাল কর্মসূচি ও এইচবিএস অনলাইনসহ অনেকগুলো নির্বাহঈ শিক্ষা কর্মসূচি প্রদান করে। হার্ভার্ড বিজনেস পাবলিশিঙের মালিকানাও এ প্রতিষ্ঠানের, যেটি বাণিজ্য বই, নেতৃত্ব সম্পর্কিত নিবন্ধ, করপোরেট শিখনের জন্য অনলাইন ব্যবস্থাপনা হাতিয়ার, কেস অধ্যয়ন, এবং মাসিক হার্ভার্ড বিজনেস রিভিউ প্রকাশ করে। বেকার পাঠাগার বা ব্লুমবার্গ কেন্দ্রও হার্ভার্ড বিজনেস স্কুলে অবস্থিত।
ইতিহাস
থাম্ব|বেকার পাঠাগার বিদ্যালয়টি প্রতিষ্ঠিত হয়েছিলো ১৯০৮ সালে। প্রাথমিকভাবে মানবিক অনুষদ হার্ভার্ড বিজনেস স্কুল প্রতিষ্ঠা করেছিলো, কিন্তু ১৯১০ সালে বিদ্যালয়টি স্বাধীন মর্যাদা পায় এবং ১৯১৩ সালে একটি স্বতন্ত্র প্রশাসনিক এককে পরিণত হয়। প্রথম যাজক ছিলেন ইতিহাসবিদ এডউইন ফ্রানসিস গে। ইয়োগেভ (২০০১) সালে মূল ধারণা ব্যাখ্যা করছেন:
এ বাণিজ্য বিদ্যালয় কেস মেথড শিক্ষা পদ্ধতির উদ্ভাবন ও উন্নয়নে অগ্রনী ভূমিকা পালন করে, যার অনুপ্রেরণা এসেছে হার্ভার্ডের আইনি পড়াশোনার পদ্ধতি থেকে। কেস হলো সত্যিকারের সংগঠনের কোন ঘটনার বর্ণনা। ছাত্রকে একজন ব্যবস্থাপকের জায়গায় আনা হয়, এবং এমন কিছু সমস্যা তার কাছে উপস্থাপন করা হয় যেটি তাকে বিশ্লেষণ করতে হবে এবং যার উপর তাকে সুপারিশ প্রদান করতে হবে।
শুরু থেকেই এ বিদ্যালয়টি করপোরেট জগতের সাথে একটি ভালো সম্পর্ক বজায় রেখে এসেছে। প্রতিষ্ঠার কয়েক বছরের মধ্যেই, এর প্রাক্তন শিক্ষার্থীরা, যারা বর্তমানে কোন বাণিজ্য নেতৃত্বে আছে এর অন্য ছাত্রদের চাকরিতে নেওয়া শুরু করলো।
প্রতিষ্ঠার পর বিশ্ববিদ্যালয়টি শুধুমাত্র ছাত্রদের ভর্তি করাতে লাগলো। কার্য়নিরত পরিচালনা প্রশিক্ষণ কার্যধারা, ১৯৩৭ সালে যা রেডক্লিপ কলেজে শুরু হয়, হার্ভার্ডে ছাত্রীদের বাণিজ্য প্রশিক্ষণের সূচনা করে। এইচবিএস এ কর্মসূচিটির নিয়ন্ত্রণ রেডক্লিপ থেকে ১৯৫৪ সালে নিয়ে নেয় এবং ১৯৫৯ সালে একবছরের এ কোর্সের (হার্ভার্ড-রেডক্লিফ কর্মসূচি ইন বিজনেস এডমিনেস্ট্রশন নামে পরিচিত ছিলো) পূর্বতন ছাত্র-ছাত্রীরা এইচবিএস এমবিএ কর্মসূচিতে দ্বিতীয় বর্ষের শিক্ষার্থী হিশেবে আবেদনের সুযোগ পায়। সেপ্টেম্বর ১৯৬৩ সালে প্রথম কোন নারী সরাসরি এ এমবি কর্মসূচিতে আবেদন করে।
আন্তর্জাতিক গবেষণা কেন্দ্র
এইচবিএস এপর্যন্ত নয়টি বৈশ্বিক গবেষণা কেন্দ্র ও চারটি আঞ্চলিক অফিস স্থাপন করেছে এবং অফিসগুলোর মাধ্যমে এশিয়া মহাদেশে জাপান, হংকং, সাংহাই, সিঙ্গাপুর, ভারত যুক্তরাষ্ট্রের স্যান ফ্রান্সিসকো বে এলাকা, ক্যালিফোর্নিয়া, ইউরোপের প্যারিস, ইস্তাম্বুল মধ্যপ্রাচ্যের তেল আবিব, দুবাই এবং ল্যাটিন আমেরিকায় মেহিকো, সাও পাউলো শহর ও পূর্ব আফ্রিকায় এটি তার কার্যক্রম চালায়।
এমবিএ কর্মসূচি
থাম্ব|এইচবিএস শ্রেণিকক্ষের অভ্যন্তরে থাম্ব|right|এইচবিএস বিশ্ববিদ্যালয় জোড়া ছাত্র সরকার, হার্ভার্ড গ্র্যাজুয়েট কাউন্সিলে অংশগ্রহণ করেছে
পর্যায়ক্রম
ইউএস নিউজ এন্ড ওয়ার্লড রিপোর্ট সাজানো পর্যায়ক্রম অনুযায়ী যুক্তরাষ্ট্রের বাণিজ্য বিদ্যালয়গুলোর পর্যায়ক্রমে ২০১৯ সালে শিকাগো বুথ স্কুল অব বিজনেস বিশ্ববিদ্যালয় ও এমআইটি স্লোন স্কুল অব ম্যানেজমেন্টের সাথে তৃতীয় অবস্থান অধিকার করে এবং ফাইন্যান্সিয়াল টাইমসের প্রতিবেদনে পুরো পৃথিবীতে ২য় অবস্থান অধিকার করে।
ছাত্র জীবন
এইচবিএসের ছাত্ররা বিদ্যায়তনটির ৮০টিরও বেশি ক্লাব ও ছাত্র সংগঠনে যোগদান করার সুযোগ পায়। ছাত্র সংগঠন (Student Association/SA) হলো এমবিএর ছাত্র ও প্রতিষ্ঠান বা অনুষদের সদস্যদের যোগাযোগের মূল জায়গা।
অন্যান্য কর্মসূচি
২০১৫ সালে নির্বাহী শিক্ষা কর্মসূচি হার্ভার্ড বিজনেস স্কুলের মোট রাজস্ব $৭০৭ মিলিয়নের মধ্যে $১৬৮ প্রদান করে।
প্রাতিষ্ঠানিক একক
বিদ্যলয়টির অনুষদগুলো মোট ১০টি প্রাতিষ্ঠানিক এককে বিভক্ত: হিশাববিজ্ঞান ও ব্যবস্থাপনা; বাণিজ্য, সরকার ও আন্তর্জাতিক অর্থনীতি; উদ্যোগ ব্যবস্থাপনা; অর্থায়ন; সাধারণ ব্যবস্থাপনা; নেগোচিয়েশন, অর্গানাইজেশনস অ্যান্ড মার্কেটস; প্রাতিষ্ঠানিক আচরণ; কৌশলবিদ্যাল; এবং প্রযুক্তি ও পরিচলন ব্যবস্থাপনা। থাম্ব|971x971পিক্সেল|হার্ভার্ড বিজনেস স্কুল (বাম) এবং হার্ভার্ড কেনেডি স্কুল (ডান)
কুডা লুম্পিং
কুডা লুম্পিং ( জাভানিজ : ꦗꦫꦤ꧀ꦏꦺꦥꦁ, জারান কেপাং বা জাথিলান, ইন্দোনেশিয়ান : কুদা লুম্পিং বা কুদা কেপাং, ইংরেজি: ফ্ল্যাট হর্স ) হল একটি ঐতিহ্যবাহী জাভানিজ নৃত্য যা পোনোরোগো, পূর্ব জাভা, ইন্দোনেশিয়ার পিক দে পিক হর্সমেন দল থেকে উদ্ভূত। নর্তকরা বোনা বাঁশ থেকে তৈরি এবং রঙিন রঙ এবং কাপড় দিয়ে সজ্জিত ঘোড়া চড়েন। নৃত্যটির মাধ্যমে ঘোড়ায় চড়া সৈন্যদের চিত্রিত করা হয়। এছাড়াও কুডা লুম্পিং নাচে জাদুর কৌশল অন্তর্ভুক্ত। নর্তক নৃত্য পরিবেশন করার সময়, কাঁচ চিবানো, চাবুকের মার খাওয়া বা গরম কয়লার প্রভাব প্রতিরোধ ইত্যাদি জাদুর কৌশল দেখায়।
যদিও নৃত্যটি জাভা, ইন্দোনেশিয়ার স্থানীয়, তবে এটি সুরিনাম, মালয়েশিয়া এবং সিঙ্গাপুরের জাভানিজ সম্প্রদায়ের দ্বারাও পরিবেশিত হয়।.
উৎপত্তি
এই নৃত্য ইন্দোনেশিয়ার জাভা দ্বীপ থেকে উদ্ভূত। এই নৃত্যের উৎপত্তি সম্পর্কে দুটি মত আছে। প্রথম মত অনুযায়ী, ডাচ ঔপনিবেশিক শক্তির বিরুদ্ধে ডিপোনেগোরোর যুদ্ধ থেকে এই নাচের শৈলী, যুদ্ধের একটি আনুষ্ঠানিক পুনর্বিন্যাস হিসাবে উদ্ভূত। দ্বিতীয় তত্ত্ব অনুসারে এর উৎপত্তির ইতিহাস ডাচদের বিরুদ্ধে মাতরম যুগের সৈন্যদের উপাখ্যানে নিহিত আছে।
নৃত্য পরিবেশন
বাম|থাম্ব| ১৯০০ থেকে ১৯৪০ সালের মধ্যে [[জাভা দ্বীপ|জাভাতে একটি ব্যক্তিগত বাড়ির উঠোনে কুদা কেপাং খেলায় লাঠি ঘোড়ার নর্তক এবং সঙ্গীতজ্ঞরা অংশ নিচ্ছেন]] কুডা লুম্পিং নৃত্য বিশেষ উৎসব বা অনুষ্ঠান উদযাপনে যেমন ছেলের খতনা বা উত্তরণের আচার ইত্যাদিতে সঞ্চালিত হতে পারে। এটি একটি বাস্কার শৈলীর বিনোদন হিসাবে বিবেচিত। এটি সাধারণত একটি বেষ্টিত এলাকায় প্রদর্শিত হয়, যেখানে দর্শকদের নর্তকদের থেকে আলাদা রাখা হয়।
কুডা লুম্পিং ঐতিহ্যগতভাবে স্থানীয় সম্প্রদায়ের পুরুষদের একটি দল দ্বারা সঞ্চালিত হয়। এই দলে দুই থেকে আটজন থাকতে পারে।  পরিবেশনকারীরা বেতের ঘোড়ায় চড়ে এবং নাচ করে এবং তার সাথে ঐতিহ্যবাহী বাদ্যযন্ত্র যেমন আংক্লুং, গং এবং ডগ-ডগ ড্রাম ইত্যাদি বাজানো হয়।   পরিবেশনের প্রাথমিক অংশের পর যখন একজন নর্তক একটি আত্মবিভোর ভাব অবস্থায় প্রবেশ করেন, ঐতিহ্যগতভাবে বিশ্বাস করা হয় এই সময় নর্তকের   উপর অতিপ্রাকৃত সত্তার ভর হয়। সাং হায়াং জারানে শ্রোতারা সমবেত গান গেয়ে পরিবেশনায় অংশগ্রহণ করে।
আত্মবিভোর নর্তক ঘাস খাওয়ার বা জল পান করার ভান করে। অন্য অভিনয়শিল্পী বা শামান তাদের নির্দেশ দেওয়ার জন্য একটি চাবুক ব্যবহার করে। কিছু পরিবেশনায় আত্মবিভোর নর্তকরা কয়লার উপর হাঁটতে থাকে অথবা কাঁচ বা আগুন খাওয়ার কৌশল দেখায় যা বিভিন্ন দুর্ঘটনার কারণ হতে পারে। নৃত্যশিল্পীরা দর্শকদের সাথে মত আদান প্রদান করেন ও তাদের কাছে পরিবেশনার জন্য অর্থ চেয়ে থাকেন। কিছু কিছু এলাকায় নর্তকরা ভবিষ্যদ্বাণীও প্রদান করেন। অভিনয়কারীরা দাবি করেন যে ভর হওয়ার পর তারা সেসময়ের অবস্থার কথা কিছু মনে রাখতে পারেন না।
বন জভি
১৯৮৪ এবং ১৯৮৫ সালে বন জভি তাঁদের প্রথম দুটি অ্যালবাম প্রকাশ করে এবং তাদের প্রথম সিংগেল "রানঅ্যাওয়ে" শীর্ষে ৪০ এ অবস্থান তৈরি করতে সক্ষম হয়। ১৯৮৬ সালে ব্যান্ডটি তাঁদের তৃতীয় অ্যালবাম স্লিপারি হোয়েন ওয়েট প্রকাশ করে ব্যাপক সাফল্য এবং বৈশ্বিক স্বীকৃতি অর্জন করে। অ্যালবামটির ২০ মিলিয়নেরও বেশি কপি বিক্রি হয় এবং শীর্ষ ১০ এ তাঁদের তিনটি সিংগেলস স্থান পায় যার মধ্যে দুটি ১ম স্থানে পৌঁছে ("ইউ গিভ লাভ আ ব্যাড নেইম" এবং "লিভিন' অন আ প্রেয়ার") তাঁদের চতুর্থ অ্যালবাম নিউ জার্সি  (১৯৮৮) ও ১০ মিলিয়নেরও বেশি কপি বিক্রি করে বেশ সফলতা অর্জন করে  এবং শীর্ষ ১০ সিংগেলসের পাঁচটিই এই অ্যালবামের ছিল (একটি হার্ড রক অ্যালবামের জন্য যা একটি রেকর্ড), যার মধ্যে দুটি ১ম স্থানে পৌঁছে ("ব্যাড মেডিসিন" এবং "আই'ল বি দেয়ার ফর ইউ")। ১৯৮০-দশকের শেষদিকে ব্যান্ডটি ব্যাপকভাবে ট্যুর ও রেকর্ডিং করতে থাকে। ১৯৮৮-৯০ সালে নিউ জার্সি ট্যুর শেষ হবার পরে জন বন জভি এবং রিচি সাম্বোরা যথাক্রমে ১৯৯০ এবং ১৯৯১ সালে তাঁদের সফল একক অ্যালবাম প্রকাশ করেন।
১৯৯২ সালে ব্যান্ডটি ডাবল-প্ল্যাটিনাম কিপ দ্য ফেইথ নিয়ে আবির্ভূত হয়। এরপর বের হয় তাদের সবচেয়ে বেশি বিক্রিত ও দীর্ঘতম সময় ধরে চার্টে থাকা সিংগেল "অলওয়েজ" (১৯৯৪) এবং অ্যালবাম "দিজ ডেইস" (১৯৯৫)। পরবর্তীতে দেখা যায় অ্যালবামটি যুক্তরাষ্ট্রের তুলনায় ইউরোপে বেশি সফলতা অর্জন করে এবং যুক্তরাজ্যে শীর্ষ দশের চারটি সিংগেলসই ছিল তাঁদের। দ্বিতীয়বারের মত বিরতি শেষে, তাদের ২০০০ সালের অ্যালবাম ক্রাশ, বিশেষত এটির লিড সিংগেল "ইট'স মাই লাইফ" অল্প বয়স্ক দর্শকদের কাছে এই ব্যান্ডটিকে পরিচয় করিয়ে দিতে সক্ষম হয়েছিল। ব্যান্ডটি ২০০২ সালে বাউন্স  অ্যালবামটি নিয়ে আসে। হ্যাভ আ নাইস ডে (২০০৫) এবং লস্ট হাইওয়ে (২০০৭) প্লাটিনাম অ্যালবামদুটিতে ব্যান্ডটি কান্ট্রি মিউজিকের কিছু উপাদানকে কয়েকটি গানে অন্তর্ভুক্ত করে। এর মধ্যে ছিল ২০০৬ সালে প্রকাশিত সিংগেল "হু সেইস ইউ কান'ট গো হোম", যেটি প্রথমবারের মতো কোন রক ব্যান্ডের সিংগেল হিসেবে কান্ট্রি চার্টের ১ম স্থান অধিকার করে এবং যার বদৌলতে ব্যান্ডটি গ্র্যামি অ্যাওয়ার্ড জেতে। সার্কেল (২০০৯) অ্যালবামটি জানান দেয় যে ব্যান্ডটি রক সাউন্ডে ফিরে এসেছে। ট্যুরিং এর ক্ষেত্রেও ব্যান্ডটি দুর্দান্ত সাফল্য অর্জন করেছে। বিশেষত ২০০৫–০৬ এর হ্যাভ আ নাইস ডে ট্যুর এবং ২০০৭–০৮ এর লস্ট হাইওয়ে ট্যুর  উভয়ই ২০০০ এর দশকের শীর্ষ ২০ সর্বাধিক উপার্জনকারী কনসার্ট ট্যুরের র‍্যাঙ্কিং এ স্থান দখল করে এবং ২০১৩ সালের বিকজ উই ক্যান ট্যুর  ২০১০ এর দশকের সর্বোচ্চ উপার্জনকারী ট্যুরের র‌্যাঙ্কিংয়ে স্থান পায়। ব্যান্ডটি বর্তমানেও ট্যুর এবং রেকর্ডিং অব্যাহত রেখেছে যার মধ্যে রয়েছে তাঁদের অতি সাম্প্রতিক অ্যালবাম দ্য হাউস ইজ নট ফর সেল এবং এর সাথে সম্পর্কিত ২০১৬–১৯ ট্যুর।
বন জভি এ পর্যন্ত ১৪ টি স্টুডিও অ্যালবাম, পাঁচটি সংকলন এবং তিনটি লাইভ অ্যালবাম প্রকাশ করেছে। তাঁদের রেকর্ড বিশ্বব্যাপী ১০০ মিলিয়নেরও বেশি বিক্রিত হয়েছে যা তাঁদের করে তুলেছে সর্বোচ্চ বিক্রিত আমেরিকান রক ব্যান্ডসমূহের মধ্যে অন্যতম এবং ব্যান্ডটি ৫০টিরও বেশি দেশে ৩৫ মিলিয়নেরও বেশি অনুরাগীর জন্য ২,৭০০ টিরও বেশি কনসার্ট করেছে। বন জভিকে ২০০৬ সালে ইউকে মিউজিক হল অব ফেম এবং  ইউএস রক অ্যান্ড রোল হল অব ফেম স্বীকৃতি প্রদান করে। ২০০৪ সালে আমেরিকান মিউজিক অ্যাওয়ার্ডে ব্যান্ডটি অ্যাওয়ার্ড অব মেরিট লাভ করে এবং জন বন জভি এবং রিচি সামোবোরাকে ২০০৯ সালে সংরাইটারস হল অব ফেম স্বীকৃতি প্রদান করে।
জিরো ডিগ্রী
জিরো ডিগ্রী অনিমেষ আইচ পরিচালিত ২০১৫ সালের একটি বাংলা চলচ্চিত্র। প্লে হাউস প্রোডাকশনস্-এর ব্যানারে জনপ্রিয় নাট্যাভিনেতা ও পরিচালক মাহফুজ আহমেদ জিরো ডিগ্রীর প্রযোজনা করেছেন। এতে অভিনয় করেছেন মাহফুজ আহমেদ, জয়া আহসান , দিলরুবা ইয়াসমিন রুহি , ইফতেখার জাইব, মীর রাব্বি, রনন রয়, তারিক আনাম খান, টেলিসামাদ, ইরেশ যাকের, লায়লা হাসান, শিরিন আলম প্রমুখ। রুহী এই চলচ্চিত্রে পাঁচ রূপে আবির্ভূত আসবেন।
১৮ই এপ্রিল, ২০১৪ সালে এই চলচ্চিত্রের দৃশ্যায়নের কাজ শেষ হয় এবং ২০১৫ সালের ৬ই ফেব্রুয়ারি এটি মুক্তি পায়।
কাহিনী
অমিত ও নীরার একমাত্র সন্তান অর্ক। সাধারণ সুখী জীবন তাদের। অমিত একটি টেলিকমিউনিকেশন কোম্পানিতে ও নীরা বেসরকারি সংস্থায় চাকরি করে। অফিসের কাজের জন্য প্রায়শই নীরাকে বিদেশে যেতে হয়।
কিন্তু নীরা একবার বিদেশে গিয়ে আর ফিরে আসে না। সে অমিততে ফোনে জানায় যে একজন নব্য রকস্টার মুশফিককে বিয়ে করে এখন থেকে সেখানেই থাকবে। অমিত ব্যাপারটিকে মেনে নিতে পারে না, সে ভেঙে পড়ে। এরই মধ্যে সড়ক দুর্ঘটনায় অর্ক নিহত হয়। অমিত মানসিক ভারসাম্যহীন হয়ে পড়ে।
এদিকে গ্রামের প্রভাবশালী ব্যক্তিত্ব মন্দ-স্বভাবধারী পাটোয়ারী। সে সুন্দরী মহিলা বিয়ে করে দিনকয়েক পরে ছেড়ে বা মেরে ফেলতেন। এসবের প্রতি বিরূপ হয়ে তার স্ত্রী তাদের মেয়ে সোনিয়াকে কিছু টাকা দিয়ে ঢাকা পাঠিয়ে দেন। কিন্তু আশামত সব হয়ে ওঠে না। সে এক পর্যায়ে আত্মহত্যা করতে গেলে ওয়াহেদ নামের এক কবি তাকে আটকায়। তাদের মধ্যে সম্পর্ক সৃষ্টি হয়।
এখানেই তাদের পরিচয় হয়। সেখান থেকে তারা নিজ নিজ প্রতিশোধ নিতে প্রস্তুত হয়। সোনিয়া খুঁজবে ওয়াহেদকে আর অমিত খুঁজবে নীরাকে। এদিকে নীরা ও মুশফিকের মধ্যেও দাম্পত্য কলহ সৃষ্টি হয়। এভাবেই গল্প এগিয়ে যায়।
দৃশ্যায়ন
চলচ্চিত্রের বেশিরভাগ অংশের দৃশ্যই ঢাকা ও এর আশেপাশে ধারণ করা হয়। তবে কিছু অংশ সিঙ্গাপুরেও ধারণ করা হয়।
দৃশ্যায়ন পরবর্তী কাজ
এপ্রিলে দৃশ্যায়নের কাজ শেষ হওয়ার পরেই শুরু হয় শুটিং-পরবর্তী কাজ। এর কারিগরি দিকে যথেষ্ট প্রযুক্তির ব্যবহার করা হয়েছে।
২৩ নভেম্বর ২০১৪ ছবিটি সেন্সর ছাড়পত্র লাভ করে ।
আল-হায়াজিম
আল-হায়াজিম বা আল-হায়াগিম ( الهياجم  ) হল একটি উপ-জেলা যা ইয়েমেনের  তাইজ গভর্নরেটের  শরাব আর-রওনা জেলা য় অবস্থিত। ২০০৪ সালের আদমশুমারি অনুসারে আল-হায়াজিমের জনসংখ্যা ৭১০২ জন।
কেকিয়াও জেলা
কেকিয়াও জেলা পূর্বে এটি শাওজিং কাউন্টি নামেও পরিচিত ছিল। এটি চেচিয়াং প্রদেশ, চীনের শাওজিং এর একটি প্রশাসনিক জেলা।
প্রশাসনিক বিভাগ
শহরগুলি:
জনমিতি
কেকিয়াও জেলাতে ৩০২ টি প্রশাসনিক গ্রাম, ৭০ টি পাড়া কমিটি (সম্প্রদায়) রয়েছে এবং এর নিবন্ধিত জনসংখ্যা ৭১৪,৬০০ জন এবং অ-নিবন্ধিত জনসংখ্যা রয়েছে ৬০৬,৮০০ জন।
ইখশিদি রাজবংশ
ইখশিদি রাজবংশ ৯৩৫ থেকে ৯৬৯ খ্রিষ্টাব্দ পর্যন্ত মিশর শাসন করে। আব্বাসীয় খলিফা কর্তৃক মুহাম্মদ ইবনে তুগজ আল ইখশিদ নামে একজন তুর্কি দাস সৈনিক গভর্নর নিযুক্ত হয়েছিলেন।   রাজবংশ আরবি পদবি “ওয়ালি” ব্যবহার করত যার মাধ্যমে আব্বাসীয়দের পক্ষের শাসক নির্দেশ করা হত। ৯৬৯ সালে ফাতেমীয় সেনাবাহিনী ফুসতাত দখল করে নিলে ইখশিদিদের পতন ঘটে।
মুদ্রা
স্বর্ণমুদ্রা সাধারণত ব্যবহার হত। তামার মুদ্রা বিরল ছিল। মিশর (ফুসতাত) ও ফিলিস্তিনে (আল রামলা) দিনার এবং ফিলিস্তিনে দিরহাম তৈরি করা হত। এছাড়া কখনো কখনো তাবারিয়া, দামেস্ক ও হিমসেও মুদ্রা তৈরি হত।
সিলাকান্থ
সিলাকান্থ (সিল (Coel)=ফাঁপা, অ্যাকন্থো= কাঁটা (spine)) একপ্রজাতির বিলুপ্তপ্রায় মাছ যাদের 'জীবিত জীবাশ্ম' বলে নির্দেশ করা হয়। এটি বৈজ্ঞানিকভাবে Latimeria chalumnae নামে পরিচিত। ভারত মহাসাগরীয় এলাকায় এই মাছটি দেখা যায়। এর দুটি প্রজাতির একটি আফ্রিকার পূর্ব উপকূলে কমোরোজ দ্বীপপুঞ্জের কাছে এবং অপরটি ইন্দোনেশিয়ার পূর্ব উপকূলে। ফসিল প্রমাণ অনুসারে ক্রিটেসাস বিলুপ্ত মনে করা হলেও দক্ষিণ আফ্রিকার চালুমনা নদীর মোহনায় স্থানীয় যাদুঘরের কিউরেটর মিস ল্যাটিমার জীবিত সিলাকান্থ পুনরাবিষ্কার করেন।
মুকুন্দপুর (গঞ্জাম)
মুকুন্দপুর (গঞ্জাম) (Makundapur) ভারতের ওড়িশা রাজ্যের গঞ্জাম জেলার একটি শহর।
জনসংখ্যার উপাত্ত
ভারতের ২০০১ সালের আদমশুমারি অনুসারে মুকুন্দপুর (গঞ্জাম) শহরের জনসংখ্যা হল ৪৯৭৪ জন। এর মধ্যে পুরুষ ৫১% এবং নারী ৪৯%।
এখানে সাক্ষরতার হার ৭১%। পুরুষদের মধ্যে সাক্ষরতার হার ৮১% এবং নারীদের মধ্যে এই হার ৬০%। সারা ভারতের সাক্ষরতার হার ৫৯.৫%, তার চাইতে মুকুন্দপুর (গঞ্জাম) এর সাক্ষরতার হার বেশি।
এই শহরের জনসংখ্যার ১২% হল ৬ বছর বা তার কম বয়সী।
নয়পাল (পাল সম্রাট)
রাজা নয়পাল (রাজত্বকাল: ১০৩৮–১০৫৫ খ্রিষ্টাব্দ) ছিলেন পাল রাজবংশের দ্বাদশ রাজা। তিনি ছিলেন পাল রাজবংশের হারানো গৌরব ও প্রতিপত্তি পুনরুদ্ধারকারী খ্যাতিমান প্রথম মহিপালের পুত্র এবং পিতার মৃত্যুর পর তিনি পিতার স্থলাভিষিক্ত হন। তিনি প্রায় ১৭ বছর রাজত্ব করেন। রাজা তৃতীয় বিগ্রহপাল ছিলেন তার পুত্র এবং উত্তরসূরি। তার শাসন ছিল প্রধানত ভারতীয় উপমহাদেশের বাংলা এবং বিহার অঞ্চলে। দীর্ঘ লড়াইয়ের পরে কালাচুরির রাজা লক্ষ্মীকর্ণকে পরাজিত করেছিলেন মহীপালের প্রথম পুত্র ন্যায়পাল যা তার শিলালিপিতে বর্ণিত হয়েছে। তিব্বতীয় তথ্যসূত্রের মতে, পরে এই দুই রাজা বৌদ্ধ পণ্ডিত অতীশ দীপঙ্করের মধ্যস্থতায় একটি শান্তিচুক্তি স্বাক্ষর করেছিলেন।
আব্দুর রহমান উকিল
আব্দুর রহমান উকিল বাঙালি রাজনীতিবিদ যিনি পূর্ব পাকিস্তান প্রাদেশিক পরিষদের সদস্য (এমপিএ) ছিলেন।
জীবনী
আব্দুর রহমান উকিল সিলেট জেলার জকিগঞ্জের শাহবাগের জন্মগ্রহণ করেন। তিনি ১৯৬৫ সালের পাকিস্তানের চতুর্থ জাতীয় পরিষদের নির্বাচনে পূর্ব পাকিস্তান প্রাদেশিক পরিষদের সদস্য (এমপিএ) নির্বাচিত হন।
মার্কিন যুক্তরাষ্ট্র জাতীয় অনূর্ধ্ব-১৯ ক্রিকেট দল
মার্কিন যুক্তরাষ্ট্র জাতীয় অনূর্ধ্ব-১৯ ক্রিকেট দল আন্তর্জাতিক অনূর্ধ্ব-১৯ ক্রিকেটের মার্কিন যুক্তরাষ্ট্রের প্রতিনিধিত্ব করে।
২০২০ সালে প্রাক্তন মার্কিন খেলোয়াড় কেভিন ডার্লিংটন দলের কোচ নিযুক্ত হন।
অধিনায়কদের তালিকা
দুইজন খেলোয়াড় অনূর্ধ্ব-১৯ একদিনের আন্তর্জাতিক (ওডিআই) ম্যাচে মার্কিন যুক্তরাষ্ট্রের অধিনায়কত্ব করেছেন।
রেকর্ড
তালিকাভুক্ত সমস্ত রেকর্ড শুধুমাত্র অনূর্ধ্ব-১৯ একদিনের আন্তর্জাতিক (ওডিআই) ম্যাচের জন্য।
ভাগ্যলক্ষ্মী
ভাগ্যলক্ষ্মী (জন্ম ১ নভেম্বর ১৯৬২) একজন ভারতীয় ডাবিং শিল্পী, অভিনেত্রী এবং কর্মী। তিনি প্রাথমিকভাবে মালয়ালম ফিল্ম ইন্ডাস্ট্রিতে কাজ করেন এবং মালয়ালম সিনেমায় ৪৭০০ টিরও বেশি চলচ্চিত্রের জন্য ডাব করা হয়েছে বিশেষ করে অভিনেত্রী শোভনা, সংযুক্তা বর্মা, এবং উর্বশীর জন্য।  ভাগ্যলক্ষ্মী তার আত্মজীবনী, স্বরভেদাঙ্গল প্রকাশ করেছেন, যা জীবনী এবং আত্মজীবনীর জন্য কেরল সাহিত্য অকাদেমি পুরস্কার পেয়েছে।
২০০৮ গ্রীষ্মকালীন অলিম্পিকে জুডো – পুরুষদের ৬০ কেজি
২০০৮ গ্রীষ্মকালীন অলিম্পিকে জুডোতে পুরুষদের ৬০কেজি বিভাগের প্রতিযোগিতা অনুষ্ঠিত হয় বেইজিং সায়েন্স অ্যান্ড টেকনোলজি ইউনিভার্সিটি জিমনাসিয়ামে। প্রারম্ভিক পর্ব শুরু হয় বেলা ১২:০০টার সময় (CST)। রেপোশে ফাইনাল, সেমিফাইনাল, ব্রোঞ্জ পদকের লড়াই এবং ফাইনাল অনুষ্ঠিত হয় রাত ৮:০০টার সময়।
ভাগ্যলক্ষ্মী
কর্মজীবন
ভাগ্যলক্ষ্মী ১০ বছর বয়সে শিশু অভিনেতাদের জন্য ডাবিং শুরু করেন। ১৯৭৭ সালে তার প্রথম আলোচিত চলচ্চিত্র ছিল অপরাধী, এবং তিনি কোলিলাক্কাম (সুমালথার জন্য ডাব) চলচ্চিত্রের মাধ্যমে জনপ্রিয় হয়ে ওঠেন। তিনি প্রায় ২০টি মালয়ালম চলচ্চিত্রেও অভিনয় করেন, যার মধ্যে মানাসু (১৯৭৩) শিশু শিল্পী হিসেবে তার প্রথম চলচ্চিত্র। তিনি সেরা অভিনেত্রীর জন্য কেরল রাজ্য চলচ্চিত্র পুরস্কার জিতেছেন। তিনি অন্য যেকোনো অভিনেত্রীর চেয়ে এই পুরস্কারটি বেশি জিতেছেন এবং তার পরেই রয়েছেন শ্রীজা রবি। ২০২১ সালে, তিনি জনপ্রিয় পরাবাস্তব টিভি অনুষ্ঠান বিগ বস - মালয়ালম, মৌসুম ৩-এ একজন প্রতিযোগী হিসাবে প্রবেশ করেছিলেন এবং ৪৯-তম দিনে তিনি বেরিয়ে আসেন।
২০০৮ গ্রীষ্মকালীন অলিম্পিকে জুডো – পুরুষদের ৬০ কেজি
পুরুষদের জুডো ওজন শ্রেণীর এই বিভাগই সবচেয়ে কম ওজনের। এই বিভাগে সেই সব প্রতিযোগী অংশগ্রহণ করতে পারবে যাদের শারীরিক ভর ৬০কিলোগ্রামের কম। জুডোর অন্যান্য বিভাগের মত এক্ষেত্রেও লড়াই পাঁচ মিনিটের হয়। যদি দেখা যায় ঐ পাঁচ মিনিটের শেষে দুজনেরই স্কোর সমান সমান, তাহলে আরও পাঁচ মিনিটের সাডেন ডেথ লড়াই হয়। যদি তাতেও দুই জুডোকার কেউ কোনো স্কোর করতে না পারে তাহলে খেলার ফলাফল বিচারকেরা স্থির করেন। সমগ্র টুর্নামেন্ট একক-অপনয়ন পদ্ধতিতে সম্পন্ন হয় যাতে শেষ পর্যন্ত স্বর্ণ পদকের লড়াই হয়। এছাড়া রেপোশে পদ্ধতিতে দুই ব্রোঞ্জ পদক বিজয়ী স্থির করা হয়। সেমিফাইনালিস্টদের কাছে পরাজিত প্রত্যেক জুডোকা রেপোশে রাউন্ডে অংশগ্রহণের সুযোগ পায়। সেমিফাইনালে পরাজিত দুজন জুডোকা রেপোশে রাউন্ডের শেষ দুজনের সাথে ব্রোঞ্জ পদকের লড়াইয়ে অংশ নেয়।
ভাগ্যলক্ষ্মী
রেডিও
ভাগ্যলক্ষ্মী অল ইন্ডিয়া রেডিওর ঘোষক হিসেবে কাজ করেছেন।
ডাবিং
তিনি অপরাথি (১৯৭৭) এর মতো চলচ্চিত্রে তার ডাবিং ক্যারিয়ার শুরু করেছিলেন। ১৯৭৮-১৯৮০ সাল পর্যন্ত, তিনি শিশু অভিনেতা এবং সহায়ক নায়িকাদের জন্য অসংখ্য চলচ্চিত্রের ডাবিং করেছেন। নক্কেথাধুরাথু কান্নুম নাট্টু (১৯৮৪) তাকে মালায়ালম চলচ্চিত্র শিল্পে জনপ্রিয় করে তোলে, তারপরে তিনি অসংখ্য মালায়ালাম চলচ্চিত্রের জন্য ডাবিং করেন। তিনি বেশ কিছু নেতৃস্থানীয় নায়িকাদের কাছে তার কণ্ঠ দিয়েছেন, যেমন মেনাকা, উর্বসী, জয়াপ্রদা, কার্তিকা, পার্বতী, গৌথামী, সুহাসিনী, টাবু, শোভনা, সুকন্যা, সরিতা, ভানুপ্রিয়া, রেখা, রেবতী, মনিষা উন্নি, রাধা, রেণি, রাধা, রাণী, পদ্মপ্রিয়া, পূর্ণিমা ইন্দ্রজিৎ, কাব্য মাধবন, দিব্যা উন্নি, সংযুক্তা বর্মা, ইন্দ্রজা, সুহাসিনী মণিরত্নম, শ্বেতা মেনন, মীনা, গীতু মোহনদাস, ভাবনা, নন্দিনী, কনাকা, শ্রীদেবী কাপুর এবং জ্যোতিকা।
তিনি মনচিত্রাথাঝু (১৯৯৩), এম আজায়েথুম মুম্বে (১৯৯৫), থেনমাভিন কোম্বাথ (১৯৯৪), ইয়াথ্রা (১৯৮৫) এবং ইনলে (১৯৯০) ছবিতে শোভনার জন্য ডাব করেছিলেন, যার জন্য তিনি মালায়ালাম চলচ্চিত্র শিল্পে ব্যাপক প্রশংসা পান।
ব্যক্তিগত জীবন
ভাগ্যলক্ষ্মী ১ নভেম্বর ১৯৬২-এ জন্মগ্রহণ করেন কুমারন নায়ার ও ভার্গবী আম্মার সংসারে। তার একটি বড় বোন ইন্দিরা নায়ার এবং এক ভাই উন্নি নায়ার রয়েছে। তিনি ১০ বছর বয়সে একজন ডাবিং শিল্পী হিসাবে তার কর্মজীবন শুরু করেন এবং চলচ্চিত্র শিল্পে কাজ করার সময় তার প্রাক-বিশ্ববিদ্যালয় কোর্সটি সম্পূর্ণ করেন। তিনি শৈশবে তার পিতামাতাকে হারিয়েছেন এবং কে. রমেশ কুমারকে ২৭ অক্টোবর ১৯৮৫ সালে বিয়ে করেন। দম্পতির দুটি ছেলে রয়েছে। তারা ২০১১ সালে আলাদা হয়ে যায় এবং ২০১৪ সালের সেপ্টেম্বরে আনুষ্ঠানিকভাবে বিবাহবিচ্ছেদ হয়। কিডনি ব্যর্থতার কারণে তার প্রাক্তন স্বামী ২৩ মার্চ ২০২১-এ মারা যান।
প্রকাশনা
ভাগ্যলক্ষ্মী তার আত্মজীবনী, স্বরভেদঙ্গল প্রকাশ করেন এবং নিলসেন ডাটার বেস্ট-সেলার তালিকার চলে আসে। এই প্রথম একটি মালায়লাম বই এমন তালিকায় স্থান পেল।
মানব বিবর্তনের কালপঞ্জি
মানব বিবর্তনের কালপঞ্জি মূলত আধুনিক মানব প্রজাতি, হোমো স্যাপিয়েন্সের জীবনের ইতিহাস জুড়ে বিবর্তনীয় বংশের প্রধান ঘটনাগুলিকে রূপরেখা দেয়, যা প্রায় ৪ বিলিয়ন বছর আগে ''এইচ. স্যাপিয়েন্সের (H. sapiens'') মধ্যে সাম্প্রতিক বিবর্তন থেকে শেষ হিমবাহকালে এবং তার পরবর্তীকালে শুরু হয়েছিল।
এতে মানব বংশের বিভিন্ন শ্রেণিবিন্যাস সংক্রান্ত সংক্ষিপ্ত ব্যাখ্যা রয়েছে। ফাইলোজেনেটিক নামকরণের নীতির উপর ভিত্তি করে, এই কালপঞ্জি আধুনিক শ্রেণীবিন্যাসে মূলধারার দৃষ্টিভঙ্গি প্রতিফলিত করে;
তামাশা
তামাশা (तमाशा) হল মারাঠি থিয়েটারের একটি ঐতিহ্যবাহী রূপ। এটি ভারতের মহারাষ্ট্র রাজ্যে স্থানীয় বা ভ্রাম্যমাণ থিয়েটার গ্রুপগুলি দ্বারা নৃত্য ও সঙ্গীতের সাথে ব্যাপকভাবে পরিবেশন করা হয়। এটি বেশ কয়েকটি মারাঠি চলচ্চিত্রের বিষয়বস্তুও ছিল। অতীতে কিছু হিন্দি চলচ্চিত্রে তামাশা-বিষয়যুক্ত গানগুলিকে অন্তর্ভুক্ত করা হত, সেগুলি লাবনি নামে পরিচিত।
চিরায়ত তামাশা বহু ভারতীয় শিল্প রূপ দ্বারা প্রভাবিত হয়ে এসেছে এবং কাভেলি, গজল, কত্থক নৃত্য, দশাবতার, ললিত ও কীর্তনের মত বিভিন্ন ঐতিহ্যময় কলা থেকে অনুপ্রেরণা নিয়েছে। তামাশা দুই প্রকারের: ঢোলকি ভারি এবং পুরানো রূপটি সংগীত ভারি।  এই পুরানো রূপটির মধ্যে নাটকের চেয়ে নাচ এবং সংগীত বেশি রয়েছে। মহারাষ্ট্রে, কোলহাটি গোষ্ঠীগুলি তামাশার অভিনয়ের সাথে ঐতিহ্যগতভাবে যুক্ত।
আমুনেত
আমুনেত বা আমোনেত হলেন প্রাচীন মিশরীয় ধর্মের অন্যতম আদিম দেবী। তিনি অগদোয়াদ এর একজন সদস্য এবং আমুন-এর সঙ্গী।
তার নামের অর্থ হল "গোপন স্ত্রীমূর্তি" এবং এই নামটি আসলে দেবতা আমুনের নামের স্ত্রী-সংস্করণ মাত্র । সম্ভবত তিনি আলাদা কোনো দেবী ছিলেন না, কারণ তার ও আমুনের প্রথম উল্লেখ পাওয়া যায় একই সাথে, যুগ্ম দেবতা হিসেবে।
কিন্তু দ্বাদশ রাজবংশের সময় (আঃ ১৯৯১-১৮০৩ খ্রিঃ পূঃ) তার পূজা আমুনের অন্য স্ত্রী মুতের ক্রমবর্ধমান প্রভাবে গুরুত্ব হারিয়ে ফেলে। যদিও এককভাবে থীবস্ নগরে তিনি আমুনের স্ত্রী এবং ফ্যারাওয়ের রক্ষাকর্ত্রী হিসেবে পূজিতা হতে থাকেন ।
আমুনের পূজাস্থল কার্নাকে আমুনেতের সেবায় পুরোহিতদের নিয়োগ করা হত। সেদ উৎসব প্রভৃতি রাজকীয় আড়ম্বরেও তার ভূমিকা ছিল। আমুনেতকে লাল মুকুট পরিহিতা ও প্যাপিরাসের একটি দণ্ডধারিণী রূপে কল্পনা করা হত ।
পরবর্তী নথিসমূহে আমুনেতকে নেথ দেবীর সাথে এক হিসেবে বর্ণনা করা হতে থাকে, যদিও টলেমাইক যুগ (৩২৩-৩০ খ্রিঃ পূঃ) পর্যন্ত তিনি একজন বিশিষ্ট দেবী হিসেবে পূজিত হতেন ।
আল-হাওজ আল-কাবলী
আল-হাওজ আল-কাবলি ( الحوج القبلي  ) হল একটি উপ-জেলা যা ইয়েমেনের ইবব  গভর্নরেটের ইবব জেলায়, ইয়েমেনে অবস্থিত। ২০০৪ সালের হিসাব অনুযায়ী এ জেলায় জনসংখ্যা ৪৮৮৯ জন।
বাকা জিলানী
মোহাম্মদ বাকা খান জিলানী (बाका जिलानी; জন্ম: ২০ জুলাই, ১৯১১ - মৃত্যু: ২ জুলাই, ১৯৪১) তৎকালীন ব্রিটিশ ভারতের পাঞ্জাবের জলন্ধর এলাকায় জন্মগ্রহণকারী ভারতীয় আন্তর্জাতিক ক্রিকেটার ছিলেন। ভারত ক্রিকেট দলের অন্যতম সদস্য ছিলেন তিনি। ১৯৩৬ সালে সংক্ষিপ্ত সময়ের জন্যে ভারতের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ভারতীয় ক্রিকেটে উত্তর ভারত ও মুসলিম দলের প্রতিনিধিত্ব করেন। দলে তিনি মূলতঃ ডানহাতি মিডিয়াম পেস বোলার ছিলেন। এছাড়াও, নিচেরসারিতে ডানহাতে ব্যাটিং করতেন বাকা জিলানী।
প্রথম-শ্রেণীর ক্রিকেট
১৯৩৪-৩৫ মৌসুম থেকে ১৯৩৮-৩৯ মৌসুম পর্যন্ত বাকা জিলানী’র প্রথম-শ্রেণীর খেলোয়াড়ী জীবন চলমান ছিল। ডানহাতি মিডিয়াম-ফাস্ট বোলার ও নিচেরসারির কার্যকর ব্যাটসম্যান ছিলেন বাকা জিলানী।
ডানহাতি মিডিয়াম পেস বোলার ও নিচেরসারির ব্যাটসম্যান হিসেবে প্রথম-শ্রেণীর ক্রিকেটের অভিষেক খেলাতেই বারো উইকেট লাভ করেছিলেন। রঞ্জী ট্রফিতে প্রথম হ্যাট্রিক করার কৃতিত্ব দেখান। ১৯৩৪-৩৫ মৌসুমে রঞ্জী ট্রফির প্রথম আসরে সেমি-ফাইনালে উত্তর ভারতের সদস্যরূপে দক্ষিণ পাঞ্জাবের বিপক্ষে এ সাফল্য পান। এক পর্যায়ে ২৫ বলে ৭ রান খরচায় ৫ উইকেট লাভ করেন। খেলায় দক্ষিণ পাঞ্জাব মাত্র ২২ রানে গুটিয়ে যায় ও ৭৬ বছর ধরে প্রতিযোগিতার সর্বনিম্ন রান তুলে।
আন্তর্জাতিক ক্রিকেট
১৯৩৬ সালে ভারত দলের সাথে ইংল্যান্ড গমন করেন। এ সফরে তিনি তার একমাত্র টেস্টে অংশ নেন। দলে অধিনায়ক ভিজ্জি ডাকনামে পরিচিত বিজিয়ানাগ্রামের মহারাজকুমার ও সাবেক ভারতীয় অধিনায়ক সি. কে. নায়ডু’র মধ্যে স্নায়ুযুদ্ধ চলছিল। জিলানী প্রথম অংশে ছিলেন। বিভিন্ন প্রতিবেদনে উল্লেখ করা হয় যে, কেবলমাত্র বিজিয়ানাগ্রামের মহারাজকুমারের একনিষ্ঠ সমর্থকের কারণে তাকে দলে রাখা হয়েছিল।
ওভালে সিরিজের তৃতীয় টেস্ট শুরুর কিছুদিন পূর্বে জিলানী জনসমক্ষে নায়ড়ুকে প্রাতঃরাশ শেষে অপদস্থ করেন। টেস্ট অভিষেকে এর বিরূপ প্রভাব পড়ে। সবশেষে ব্যাটিংয়ে নেমে অপরাজিত ৪ ও ১২ রান তুলেন এবং বোলিংয়ে প্রশংসা কুড়োলেও পনেরো ওভার বোলিং করে শূন্য হাতে ফিরেন। এ সফর সম্পর্কে কোটা রামস্বামী জানান যে, জিলানী উচ্চ রক্তচাপ, নিদ্রাহীনতা, ঘুমের ঘোরে হাটতেন ও উগ্র আচরণ করতেন। কেউ বলতে পারতো না কখন তিনি স্বাভাবিক ও কখন অনিয়ন্ত্রিত অবস্থায় চলে আসবেন। এ সফরে নিয়মিতভাবে চিকিৎসকের শরণাপন্ন হয়েছিলেন।
তিন দিনের খেলাগুলোয় অংশ নিয়ে ১৮.৫২ গড়ে রান তুলেন। তন্মধ্যে, লিচেস্টারে ১১৩ রানের উল্লেখযোগ্য ইনিংস ছিল। এ সফরে তিন দিনের খেলাগুলোয় অংশ নিয়ে ৪০.৭২ গড়ে মাত্র আট উইকেট পেয়েছিলেন।
ব্যক্তিগত জীবন
জলন্ধরের অতিরিক্ত সহকারী কমিশনারের দায়িত্ব পালন করতেন। নিজস্ব ত্রিশতম জন্মদিনের আটাশ দিন পূর্বে তার দেহাবসান ঘটে। এ সময় তিনি অমর সিংয়ের পর দ্বিতীয় ভারতীয় টেস্ট ক্রিকেটার হিসেবে ইহলোক ত্যাগ করেন। তিনি মৃগীরোগে ভুগছিলেন। জলন্ধরের নিজ বাড়ীর বারান্দা থেকে পরে যান ও তাৎক্ষণিকভাবে মৃত্যুবরণ করেন।
২ জুলাই, ১৯৪১ তারিখে মাত্র ২৯ বছর বয়সে পাঞ্জাবের জলন্ধর এলাকায় বাকা জিলানী’র দেহাবসান ঘটে। মজিদ খান, জাভেদ বার্কি ও পাকিস্তানের বর্তমান প্রধানমন্ত্রী ইমরান খানের পরিবারের সাথে বৈবাহিক যোগসূত্র রয়েছে।
শাহজাহান মিয়া (চাঁপাইনবাবগঞ্জের রাজনীতিবিদ)
শাহজাহান মিয়া হচ্ছেন বাংলাদেশ জাতীয়তাবাদী দলের রাজনীতিবিদ এবং তিনি তৎকালীন রাজশাহী-১ ও চাঁপাইনবাবগঞ্জ-১ আসনের সাবেক সংসদ সদস্য।
জন্ম ও প্রাথমিক জীবন
শাহজাহান মিয়া ১০ জানুয়ারি ১৯৪৭ সালে শিবগঞ্জ পৌরসভায় জন্মগ্রহণ করেন। তার পিতা ফয়েজ আহমেদ মিঞা ও মাতা নৈবর নেসা। তিনি ১৯৬৪ সালে শিবগঞ্জ মডেল হাই স্কুল থেকে ম্যাট্রিকুলেশন এবং ১৯৬৬ সালে আদিনা ফজলুল হক সরকারি কলেজ থেকে এইচএসসি পাশ করে ১৯৬৯ সালে রাজশাহী বিশ্ববিদ্যালয় থেকে অর্থনীতিতে স্নাতক ও ১৯৭০ সালে স্নাতকোত্তর ডিগ্রী অর্জন করেন।
রাজনৈতিক ও কর্মজীবন
শাহজাহান মিয়া একজন যুদ্ধাহত মুক্তিযুদ্ধা। তিনি ১৯৭৯ সালের দ্বিতীয় জাতীয় সংসদ নির্বাচনে তৎকালীন রাজশাহী-১ আসন থেকে বাংলাদেশ জাতীয়তাবাদী দলের প্রার্থী হিসাবে প্রথম সংসদ সদস্য নির্বাচিত হন। এর পর তিনি ১৯৯১ সালের পঞ্চম, ১৫ ফেব্রুয়ারি ১৯৯৬ সালের ষষ্ঠ, ১২ জুন ১৯৯৬ সালের সপ্তম ও ২০০১ সালের অষ্টম জাতীয় সংসদ নির্বাচনে পরপর পাঁচবার সংসদ সদস্য নির্বাচিত হন।
তিনি চাঁপাইনবাবগঞ্জ জেলা বিএনপির সভাপতি।
তিনি প্রতিমন্ত্রীর মর্যাদায় চাঁপাইনবাবগঞ্জ, লালমনিরহাট ও কুড়িগ্রাম জেলার দায়িত্বপ্রাপ্ত মন্ত্রী হিসেবে দায়িত্ব পালন করেন। এ ছাড়াও তিনি পর্যায়ক্রমে ধর্ম মন্ত্রণালয়, পাট ও বস্ত্র মন্ত্রণালয় ও স্বরাষ্ট্রমন্ত্রণালয়ের সংসদীয় স্থায়ী কমিটির সভাপতির দায়িত্ব হিসেবে পালন করেন।
বাংলাদেশে বাহাই ধর্ম
বাংলাদেশে বাহাই ধর্মের উৎপত্তি হয়েছে এর স্বাধীনতা লাভের বেশ কিছু আগে থেকে। সেসময় বাংলাদেশ ছিলো ব্রিটিশ ভারতের একটি অংশ। এ অঞ্চলে বাহাই ধর্মের বিস্তৃতি শুরু হয় ১৮৪৪ সালের দিকে। সেটি ছিলো বাবিবাদের শুরুর সময়কার পরিস্থিতি। বাহাউল্লাহর জীবদ্দশায়, ধর্মটির প্রতিষ্ঠাতা হিসেবে তিনি তার কিছু অনুসারীকে ভারতে যাবার জন্য উৎসাহিত করেন। ধারণা করা হয়, তাদের মধ্যে জামাল এফেন্দি-ই হচ্ছেন প্রথম যিনি একাধিকবার ঢাকায় এসেছিলেন। বার্মায় থাকাকালীন সময়ে বর্তমান বাংলাদেশে অবস্থিত চট্টগ্রামের একটি গোষ্ঠী বাহাই ধর্মকে গ্রহণ করে। ১৯৫০-এর দিকে এই ধর্মের অনুসারীর সংখ্যা যথেষ্ট পরিমাণে বৃদ্ধি পায়, এবং তারা চট্টগ্রাম ও ঢাকায় লোকাল স্পিরিচুয়াল এসেম্বিলি গঠন করে। ২০০৫ সালে ওয়ার্ল্ড ক্রিশ্চিয়ান এনসাইক্লোপিডিয়ার এক জরিপ অনুসারে বাংলাদেশে বাহাই ধর্মের অনুসারীর সংখ্যা প্রায় ১০,০০০।
ডইন ডসন
জেমস ডইন ডসন (জন্ম ২৭ নভেম্বর ১৯৪১ কেপ গিরাডেউ, মিসৌরিতে) একজন মার্কিন ইতিহাসবিদ এবং সাবেক মার্কিন সেনা কর্মকর্তা। ২০০২ এবং ২০১০, হিসাবে তিনি সেজং বিশ্ববিদ্যালয়, সিউল, কোরিয়ার আন্তর্জাতিক বিষয়ের অধ্যাপক ছিলেন, যেখানে তিনি এশিয়ান স্টাডিজ প্রোগ্রামে পড়াতেন।
ডসন ১৯৬৩ সালে মিনেসোটা বিশ্ববিদ্যালয় থেকে স্নাতক হন ১৯৭৪ সালে প্রিন্সটন বিশ্ববিদ্যালয় থেকে প্রাচীন ইতিহাসে পিএইচডি ডিগ্রি লাভ করেন। এরপর তিনি ওয়েস্ট পয়েন্টে প্রশিক্ষণ নেন মার্কিন সেনা কর্মকর্তা হওয়ার জন্য।
নর্থ ক্যারোলাইনা হাইওয়ে ২এ
নর্থ ক্যারেলাইনা হাইওয়ে ২এ (এনসি ২এ) ছিল যুক্তরাষ্ট্রের নর্থ ক্যারোলাইনাতে অবস্থিত একটি রাজ্য মহাসড়ক। ০.৭৫ মাইলের ছোট রাস্তাটি ছিল  দক্ষিণাঞ্চলীয় মুর কাউন্টিতে অবস্থিত। রাস্তাটি ম্যানলি এর উত্তর এবং পিনস এর  দক্ষিণে অবস্থিত ইউএস রুট ১ (ইউএস ১), বর্তমান নাম মে স্ট্রিট থেকে শুরু হয়ে এনসি ২২ (বর্তমান ইউএস১) পর্যন্ত বিস্তৃত ছিল। রাস্তাটিকে প্রথম ১৯৩০ সালে মুর কাউন্টি সড়ক ব্যবস্থায় অর্ন্তভুক্ত করা হয়েছিল। এনসি ২এ কে ১৯৩৬ সাল নাগাদ পাঁকা সড়কে পরিনত করা হয় এবং রাস্তাটিকে ১৯৪৫-১৯৪৯ সালের কোন একসময় এনসি ২এ নাম দেওয়া হয়। কিন্তু ১৯৫২ সালেই রাস্তাটির নামকরণ বাতিল করে একে হাইওয়ে ২ এর সাথে জুড়ে দেয়া হয়। বর্তমানে এই অংশটির নাম সেকেন্ডারী রোড ২০২৯ (এসআর ২০২৯)।
রাস্তার বিবরণ
১৯৫১ সালে, এনসি ২এ শুরু হয় ম্যানলি শহর থেকে ইউএস ১ (বর্তমানে মে স্ট্রিট) এর সংযোগ-সড়ক হিসেবে। সেখান থেকে রাস্তাটি উল্টর-পশ্চিমদিক বরাবর সিবোর্ড এয়ার লাইন রেলরোড অতিক্রম করে সাউদার্ন পাইনের প্রিমিটিভ ক্রিক (বর্তমান ক্লার্ক স্ট্রিট) বরাবর চলে যায়। এরপর একটি ছোট খাড়ির ওপর নির্মিত ব্রিজ পাড় হয়। অবশেষে রাস্তাটি একটু পশ্চিমদিকে মোড় নিয়ে এনসি ২ (বর্তমান নাম ইউএস ১) এর সাথে মিলিত হয়ে সমাপ্ত হয়।
ইতিহাস
১৯৩০ সালে বর্তমান রাস্তাটিকে মুর কাউন্টির সড়ক ব্যবস্থার তৃতীয় শ্রেণীর সড়ক (খুবই অগুরত্বপূর্ণ সড়ক) হিসেবে অন্তর্ভুক্ত করা হয়। পুরো রাস্তাটিই তখন আধাপাঁকা সড়ক হিসেবে বিদ্যমান ছিল। তবে ১৯৩০ সালে রাস্তাটিকে প্রধান কাউন্টি সড়ক হিসেবে উন্নতি করা হয়। পরে রাস্তাটিকে আরও ০.৯ মাইল বাড়িয়ে পিচঁঢালা সড়কে পরিনত করা হয়। পরবর্তিতে ১৯৩৮ সালে রাস্তাটিকে বিটুমিন দিয়ে পাঁকা করা হয় এবং ১৯৫০ সাল থেকে ১৯৮৯ সালের কোন এক সময় রাস্তাটিকে ডিকমিশন করে পুনরায় এনসি ২ এ প্রতিস্থাপিত করা হয়।  রাস্তাটিকে ০.৭৫ মাইলে কমিয়ে আনা হয় এবং পাঁকা করা হয়। কিন্তু পরবর্তিতে এনসি ২ কে পরিবর্তন করা হয় এনসি ২২ নামে এবং ১৯৫৩ সালে ইয়াদাকিন রোডকে বর্তমান অবস্থায় স্থানান্তর করা হয়। ১৯৭২ সালে এই অংশটির নাম এসআর ২০২৯ করা হয়, যেটি কিনা ইয়াদকিন পর্যন্ত বিস্তৃত ছিল।
কাপুদান পাশা
থাম্ব| [[হাইরেদ্দীন বারবারোসা, উসমানীয় নৌবাহিনীর কাপুদান পাশা ।]] কাপুদান পাশা (قپودان پاشا, আধুনিক তুর্কি : Kaptan Paşa) ছিলেন উসমানীয় সাম্রাজ্যের নৌবাহিনীর গ্র্যান্ড অ্যাডমিরাল। তারা কাপুদানে দরইয়া (তুর্কি: Kapudan-ı Derya قپودان دریا, আধুনিক তুর্কি: Kaptan-ı Derya, "সমুদ্রের ক্যাপ্টেন") নামেও পরিচিত ছিলেন। সাধারণত, তারা শীতকালে গালাতা এবং গ্যালিপোলিতে অবস্থান করতেন এবং গ্রীষ্মের মাসগুলিতে বার্ষিক নৌ অভিযানের জন্য বেরিয়ে যেতেন। কাপুদান পাশা উপাধিটি শুধুমাত্র ১৫৬৭ খ্রিস্টাব্দ থেকে প্রমাণিত হয়। এরপূর্বে নৌবহরের সর্বোচ্চ কমান্ডারদেরকে দরিয়া বে (Derya Bey "সমুদ্রের বে") এবং রইস কাপুদান (Re'is Kapudan "রইস ক্যাপ্টেন") বলে সম্বোধন করা হত।
ইতিহাস
১৫৩৫ খ্রিস্টাব্দে জাযিরাতু বাহরে সফিদ অঞ্চল এবং আলজেরিয়ায় হাইরেদ্দীন বারবারোসা র সাফল্য কাপুদান পাশার মর্যাদা কমান্ডার ইন চীফ আর উজিরের পদমর্যাদার সমান করে দেয়। হাইরেদ্দীনের উত্তরসূরিরা এই পদটি ধরে রাখতে সফল হয়েছিল, কিন্তু পরবর্তী কয়েক শতাব্দীতে তাদের পদমর্যাদা উজিরের কয়েক পদ নিচে নেমে এসেছে।
কাপুদান পাশার সরকারী বাসস্থান ছিল গোল্ডেন হর্নের তেরসানে আমির-এর দিভানখানে, কিন্তু তারা প্রায়শই দূরে থাকতেন কারণ দ্বীপপুঞ্জের ইয়ালেতের গভর্নর হিসেবে প্রতি বছর ব্যক্তিগতভাবে এর বিভিন্ন প্রদেশ পরিদর্শন করতেন। উসমানীয় শাসন অনুক্রমে এই পদটি একটি অসাধারণ ক্ষমতা ও প্রতিপত্তির ছিল। ইভলিয়া সেলেবি লিখেন যে, এখান থেকে ৮৮৫,০০০ রূপা akçe বার্ষিক আয় ছিল। আবার ১৮শ/১৯শ শতকে অতিরিক্ত আয় ছিল ৩০০,০০০ kuruş, যেটি এজিয়ান দীপুপুঞ্জ থেকে কৃষকদের কর হিসেবে আসত।(iltizam)
১৬ শতক এই পদটির জন্য সবচেয়ে ভালো সময় ছিল, যখন দক্ষ ধারকদের একটি অংশ উসমানীয় নৌ শক্তিকে অনন্য উচ্চতায় নিয়ে আসে এবং একটা সময়ের জন্য ভূমধ্যসাগরে এর আধিপত্য নিশ্চিত করে। যদিও তাত্ত্বিকভাবে পদটি শুধুমাত্র একজন সার্ভিং অ্যাডমিরাল (Kapudan-i Hümayun), তেরসানে আমিরের একজন প্রধান (Tersane Kethüdasi) অথবা অন্ততপক্ষে, রোডসের সানজাক বে-র দ্বারাই পূরণ করা যেতে পারত। কিন্তু ১৭শ শতকের শুরু থেকে দরবারের পছন্দমত লোককে সামরিক বা নৌবাহিনীতে যুক্ত করা উসমানীয় নৌবাহিনীর পতনকে তরান্বিতই করেছে। থাম্ব| নাসুহজাদে আলী পাশা, [[গ্রিক স্বাধীনতা যুদ্ধ|গ্রীক স্বাধীনতা যুদ্ধের প্রাথমিক পর্যায়ের কাপুদান পাশা ।]] তানজিমাত সংস্কারের অংশ হিসাবে, দ্বীপপুঞ্জের ইয়ালেতের পদমর্যাদা হ্রাস করা হয়েছিল এবং ১৮৪৮ সালে রোডসের ওয়ালি হিসেবে নির্বাচন করা হয়েছিল। কাপুদান পাশারা শুধু তাদের পদমর্যাদা বজায় রেখেছিল, কিন্তু পরবর্তীতে তারা শুধুমাত্র সামরিক কর্মী হিসেবেই ছিল।
উসমানীয় নৌ মন্ত্রণালয়ের (Bahriye Nazırı) দ্বারা পদটি বিলুপ্ত হবার আগপর্যন্ত (১৮৬৭ খ্রিস্টাব্দের ১৩ই মার্চ পর্যন্ত) ১৬১ জন কাপুদান পাশা দায়িত্ব পালন করেছিলেন। ১৮৭৭ সালের পর তারা নৌবাহিনীর কমান্ডারদের দ্বারা প্রতিস্থাপিত হয়।
সি এম শফি সামি
সিএম শফি সামি একজন বাংলাদেশী কূটনীতিক। রাষ্ট্রপতি ইয়াজউদ্দিন আহমেদের অধীনে তিনি বাংলাদেশের তত্ত্বাবধায়ক সরকারের উপদেষ্টা হিসাবে নির্বাচিত হয়েছিলেন এবং প্রায় তিন মাসের তিনজন উপদেষ্টা হাসান মাশুদ চৌধুরী, আকবর আলী খান ও সুলতানা কামালকে নিয়ে পদত্যাগ করেছিলেন।
প্রারম্ভিক জীবন
শফি সামি জামালপুর সরকারি কলেজ থেকে ম্যাট্রিক এবং সিলেটের এমসি কলেজ থেকে ইন্টারমিডিয়েট পাস করেছেন। তিনি যথাক্রমে ১৯৬২ এবং ১৯৬৩ সালে ঢাকা বিশ্ববিদ্যালয় থেকে পদার্থ বিজ্ঞানে স্নাতক এবং স্নাতকোত্তর লাভ করেন। ১৯৬৬ সালে তিনি পাকিস্তান সিভিল সার্ভিসে যোগ দেন। এর আগে তিনি কিছুদিন পাকিস্তান পারমাণবিক শক্তি কমিশন (পিএইসি) এবং পূর্ব পাকিস্তান সময়কালে বাংলাদেশ প্রকৌশল ও প্রযুক্তি বিশ্ববিদ্যালয়েও কাজ করেছেন ।
কর্মজীবন
সামি প্রথম সার্ক শীর্ষ সম্মেলনের প্রধান সমন্বয়ক ছিলেন এবং সামিটের উপ-সাধারণ সম্পাদক নির্বাচিত হন। তিনি কায়রোতে বাংলাদেশ দূতাবাসে এবং প্যারিসের চার্জ-ডি-অ্যাফেয়ার্স হিসাবেও কাজ করেছেন। তিনি বসবাসকারী প্রতিনিধি হিসাবে ইউনেস্কোতেও কাজ করেছিলেন।
সামি ১৯৯৫ সালে ভারতে বাংলাদেশি হাই কমিশনার হন এবং ১৯৯৯ সাল পর্যন্ত সেখানে থেকে যান। এই সময়ে তিনি গঙ্গা পানি বিতরণ চুক্তি এবং পার্বত্য চট্টগ্রাম শান্তি চুক্তি স্বাক্ষর করতে গুরুত্বপূর্ণ ভূমিকা পালন করেছিলেন। এর পরে ২০০১ সাল পর্যন্ত তিনি পররাষ্ট্রসচিবের দায়িত্ব পালন করেন। ২০০১ সালের তত্ত্বাবধায়ক সরকারের সময় তিনি প্রধান পররাষ্ট্রসচিব হন। এছাড়া তিনি জাতিসংঘের আন্তর্জাতিক সিভিল সার্ভিস কমিশনের সদস্য ছিলেন। তিনি ইউএন, এনএএম, ওআইসিসহ অন্যান্য আন্তর্জাতিক সম্মেলনেও বাংলাদেশি প্রতিনিধিদের নেতৃত্ব দিয়েছিলেন।
মাণ্ডূক্যোপনিষদ্
মাণ্ডূক্য উপনিষদ হল একটি মুখ্য উপনিষদ্‌। এটি ক্ষুদ্রতম উপনিষদ্‌। মাণ্ডূক্য গদ্যে রচিত। এটিতে বারোটি শ্লোক রয়েছে। এই বারোটি শ্লোকে ওঁ-কারের ব্যাখ্যা, তিনটি মানসিক অবস্থা (জাগ্রত, নিদ্রামগ্ন ও সুপ্ত) এবং চতুর্থ তুরীয় অবস্থার বর্ণনা রয়েছে। মুক্তিকা উপনিষদের মতে, একমাত্র মাণ্ডূক্য উপনিষদের মাধ্যমেই মুক্তিলাভ সম্ভব।
গৌড়পাদ মাণ্ডূক্য উপনিষদের ভাষ্য মাণ্ডূক্য কারিকা রচনা করেন। এটি অষ্টম শতাব্দীর রচনা এবং অদ্বৈত বেদান্ত দর্শনের একটি অন্যতম প্রধান গ্রন্থ।
সাইফুল আলম (রাজনীতিবিদ)
জীবনী
সাইফুল আলম সিলেট জেলার গোয়াইনঘাটে জন্মগ্রহণ করেন। তিনি ১৯৬৫ সালের পাকিস্তানের চতুর্থ জাতীয় পরিষদের নির্বাচনে পূর্ব পাকিস্তান প্রাদেশিক পরিষদের সদস্য (এমপিএ) নির্বাচিত হন। এক হত্যা মামলায় সাজাপ্রাপ্ত হলে ১৮ মাসের মাথায় তার পদ চলে গেলে আসন শুন্য হয়। পরবর্তীতে উপনির্বাচনে খন্দকার আব্দুল জলিল এমপিএ নির্বাচিত হয়েছিলেন।
ফ্ল্যাশ মব
ফ্ল্যাশ মব (ইংরেজি: Flash mob বা Flashmob) হচ্ছে একদল মানুষ, যারা হঠাৎ করে জনাকীর্ণ স্থানে অত্যন্ত স্বল্প সময়ের জন্যে অপ্রচলিত, দৃশ্যত উদ্দেশ্যহীনভাবে বিনোদনমূলক কর্মকাণ্ড করে থাকে, এবং তারপর সবাই বিচ্ছিন্ন ভাবে বিভিন্ন স্থানে ছড়িয়ে গিয়ে প্রস্থান ঘটায়। বিনোদন দেওয়া, ব্যাঙ্গ করা এবং শৈল্পিক কলা প্রদর্শন সাধারনত ফ্ল্যাশ মবের উদ্দেশ্য হয়ে থাকে। টেলিযোগাযোগ, সামাজিক যোগাযোগ মাধ্যম ও ভাইরাল ইমেইল ব্যবহার করে ফ্ল্যাশ মব আয়োজন ও প্রচার করা হয়।